ET Euroopa Liidu Teataja C 355/8

Euroopa Kohtu (teine koda) 19. juuli 2012. aasta otsus (Raad van State'i — Madalmaad eelotsusetaotlus) — A. Adil versus Minister voor Immigratie, Integratie en Asiel

(Kohtuasi C-278/12) (1)

(Vabadusel, turvalisusel ja õigusel rajanev ala - Määrus (EÜ) nr 562/2006 - Isikute üle piiri liikumist reguleerivad ühenduse eeskirjad (Schengeni piirieeskirjad) - Artiklid 20 ja 21 - Piirikontrolli kaotamine sisepiiridel - Territooriumil toimuvad kontrollid - Kontrollidega piiril samaväärse toimega meetmed - Siseriiklikud õigusnormid, mis lubavad piirivalveametnikel ja välismaalasi kontrollivatel ametnikel kontrollida isikuandmeid, kodakondsust ja elamisluba alal, mis ulatub kuni 20 kilomeetrini ühispiirist teiste Schengeni lepingu rakendamise konventsiooni osalisriikidega - Kontroll ebaseadusliku riigis viibimise vastu võitlemiseks - Õigusnormid, mille juurde käivad eelkõige teatavad kontrollide sagedust ja intensiivsust puudutavad tingimused ja tagatised)

2012/C 355/12

Kohtumenetluse keel: hollandi

Eelotsusetaotluse esitanud kohus

Raad van State

Põhikohtuasja pooled

Hageja: A. Adil

Kostja: Minister voor Immigratie, Integratie en Asiel

Ese

Eelotsusetaotlus — Raad van State — Euroopa Parlamendi ja nõukogu 15. märtsi 2006. aasta määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad) (ELT L 105, lk 1) artikli 21 tõlgendamine — Kontrollide kaotamine sisepiiridel — Liikmesriigi võimalus viia läbi politseikontrolle oma territooriumil selles osas, mis jääb selle liikmesriigi ja tema naaberriikide maismaapiiri ja sealt 20 kilomeetri kaugusel oleva piirjoone vahele — Kontrollid, mille eesmärk on kindlaks teha, kas seadusliku riigis viibimise tingimused on täidetud — Võimalus viia selliseid kontrolle läbi üksnes üldise teabe alusel kolmandate riikide kodanike ebaseadusliku riigis viibimise kohta kontrollipiirkonnas või nõue, et oleksid olemas konkreetsed pidepunktid selle kohta, et kontrollitav isik viibib riigis ebaseaduslikult — Kindlas ajavahemikus läbiviidavate kontrollide maksimaalse arvu kindlaksmääramiseks teatavaid kvantitatiivseid kriteeriume sätestava õigusnormi lubatavus

Resolutsioon

Euroopa Parlamendi ja nõukogu 15. märtsi 2006. aasta määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (Schengeni piirieeskirjad), artikleid 20 ja 21 tuleb tõlgendada nii, et nendega ei ole vastuolus niisugune siseriiklik õigusnorm nagu põhikohtuasjas, mis lubab piirivalvega või välismaalaste kontrolliga seotud ülesandeid täitvatel ametnikel viia geograafilises piirkonnas, mis ulatub kuni 20 kilomeetrini liikmesriigi ja teiste 19. juunil 1990 Schengenis allakirjutatud konventsiooni, millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta, osalisriikide vahelisest maismaapiirist, läbi kontrolle, et teha kindlaks, kas kinnipeetud isikud viibivad riigis seaduslikult vastavalt asjaomases liikmesriigis kehtivatele tingimustele, kui need kontrollid põhinevad üldistel andmetel ja kogemusel isikute ebaseadusliku viibimise kohta kontrolli teostamise kohas, kui neid võib niisuguste üldiste andmete ja kogemusega seotud teabe saamiseks teostada ka piiratud ulatuses ja kui nende teostamisel kohaldatakse teatavaid piiranguid eelkõige intensiivsuse ja sageduse osas.

(1) ELT C 287, 22.9.2012.